Petreius Aperbacchus

Petreius APERBACCHUS (naskiĝinta Peter Eberbach ĉ. 1480 en Rothenburg ob der Tauber, mortinta en 1531 en Heidelberg) estis germana humanisto kaj juristo.

 Vivo 
Estante filo de Georg Eberbach, posta medicinprofesoro kaj rektoro ĉe la universitato de Erfurto, li ekstudentis en Erfurto. Tie li renkontis anojn de la erfurtajn rondojn humanismajn ĉirkaŭ Mutianus Rufus kaj Eobanus Hessus. Post ekapero de pesto en 1505 li fuĝis al Strasburgo, kie li ankaŭ kontaktis samideanojn humanismajn de la Supra Rejnlando.

En Vieno li ekkonis en 1510 Ulrich von Hutten kaj Joachimus Vadianus kun kiuj li loĝis. Tie li skribis en 1511 porgermanuja verko (exhortatio) por imperiestro Maksimiliano. En 1514 troviĝis Aperbacchus en Romo kunlaborante ĉe la poema antologio Coryciana (de Blosio Palladio). Tio ŝanceligis lian pozitivan bildon pri Romo. Favorante la ideojn de Johano Reuchlin li aperis nome kaj ĉe Illustrium virorum epistolae ad Reuchlinum kaj ĉe Epistolae obscurorum virorum. Kun Hutten li interŝanĝis epigramojn kaj flegis korespondandon.

Verkis Aperbacchus latinlingvajn lirikaĵojn kaj pamfletojn taksite firma kolono de la poeta regno de Hessus. Ankaŭ liaj juristaj konoj estis ŝatataj kaj ebligis ensocian karieron en Erfurto. En diversaj skribaĵoj li favoris naciemon kaj volegon pri memstareco de germanlingvanoj.

 Verkoj (elekto)
 De generibus ebriosorum et ebrietate vitanda, Erfurto 1515 kaj Nurenbergo 1516 (ŝerca parolado pri la danĝeroj de alkoholo)
 In Eduardum Leeum quorundam e sodalitate literaria Erphurdiensi. Erasmici nominis studiosorum epigrammata, eldonejo Schöffer, Majenco 1520

Eksteraj ligiloj
ligiloj ĉe DDB
Grimm, Heinrich: "Aperbacchus, Petreius" - ĉe: Neue Deutsche Biographie 1 (1953), p. 324

Kategorio:Renesancaj humanistoj
Kategorio:Homoj rilataj al Erfurto
Kategorio:Germanaj juristoj
Kategorio:Naskiĝintoj en la 15-a jarcento
Kategorio:Mortintoj en 1531
kategorio:Latinlingvaj verkistoj